*Lēmuma projekts*

**Par personāla izmaksu palielinājumu**

Izskatot SIA “ZAAO”, reģistrācijas Nr. 44103015509, (turpmāk – ZAAO) 03.02.2025. iesniegumu Nr. 1.25/65par atļauju personāla izmaksu palielinājumam(turpmāk – Iesniegums), kas Alūksnes novada pašvaldībā saņemts 03.02.2025. un reģistrēts ar Nr. ANP/1-40/25/415, ar lūgumu Alūksnes novada pašvaldībai kā ZAAO augstākajai lēmējinstitūcijai pieņemt lēmumu par atļauju kapitālsabiedrībai 2025. gadā veikt kopējo personāla izmaksu palielinājumu salīdzinājumā ar 2024. gadu par 11,5 %,

ņemot vērā ZAAO Iesniegumā norādīto, ka personāla izmaksu palielinājums par 11,5 % 2025. gadā salīdzinājumā ar 2024. gadu galvenokārt saistīts ar ZAAO darbības paplašināšanos – ZAAO reorganizāciju, jaunas struktūrvienības AEC “KAUDZĪTES” reģistrāciju, pašvaldību deleģēto funkciju izpildi un papildu atkritumu savākšanas maršrutu izpildi, kā rezultātā īstenotas izmaiņas kapitālsabiedrības struktūrā un izveidotas papildu darba vietas, kā arī ar minimālās mēneša darba algas izmaiņām normālā darba laika ietvaros, kā rezultātā minimālā darba alga 2025. gadā nosakāma ne mazāka kā 740 *euro*, kas ir par 40 *euro* (5,71%) vairāk nekā 2024. gadā,

pamatojoties uz likuma “Par valsts budžetu 2025. gadam un budžeta ietvaru 2025., 2026. un 2027. gadam” 82. pantu, kas noteic, ka publiskas personas kapitālsabiedrības un tās atkarīgās kapitālsabiedrības, publiski privātās kapitālsabiedrības un publiskas personas kontrolētas kapitālsabiedrības dalībnieku (akcionāru) sapulce vai padome (ja tāda ir izveidota), izņemot gadījumus, kad ir pieņemts publiskas personas augstākās lēmējinstitūcijas (Ministru kabineta par valsts kapitālsabiedrībām, pašvaldības domes par pašvaldības kapitālsabiedrībām) atsevišķs lēmums, nodrošina, ka 2025. gadā kopējās personāla izmaksas kapitālsabiedrībā var tikt palielinātas ne vairāk kā par 2,6 procentiem salīdzinājumā ar iepriekšējo pārskata gadu,

Piekrist, ka kapitālsabiedrības SIA “ZAAO”, reģistrācijas Nr. 44103015509, kopējais personāla izmaksu palielinājums 2025. gadā salīdzinājumā ar iepriekšējo pārskata gadu pārsniedz likuma “Par valsts budžetu 2025. gadam un budžeta ietvaru 2025., 2026. un 2027. gadam” 82. pantā noteikto 2,6 % ierobežojumu, nosakot, ka kopējais SIA “ZAAO” personāla izmaksu palielinājums 2025. gadā nedrīkst pārsniegt 11,5 % salīdzinājumā ar iepriekšējo pārskata gadu.